Diari Oficial de la Generalitat Valenciana


Sumari del DOGV 3649, del 21-12-1999 (1999/10613)

ORDRE del 18 de novembre de 1999, del conseller de Justícia i Administracions Públiques, per la qual es fa pública la composició del Consell Tècnic d'Heràldica i Vexil·lologia Local.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10865


Data del document
:   18-11-1999

Organisme emissor
:   Conselleria de Justícia i Administracions Públiques

Tipus de document
:   Ordre

ORDRE del 18 de novembre de 1999, del conseller de Justícia i Administracions Públiques, per la qual es fa pública la composició del Consell Tècnic d'Heràldica i Vexil·lologia Local. [1999/X10405]
  
El Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals, estableix que el Consell Tècnic és l'òrgan consultiu, dependent de la Conselleria d'Administració Pública, especialitzat en heràldica, vexil·lologia i distincions, al qual correspon emetre dictamen en els procediments d'adopció, rehabilitació o modificació d'escuts, banderes, tractaments i honors de les entitats locals, així com assessorar, en matèria de la seua competència, els òrgans dependents de la Generalitat Valenciana i les entitats locals de la Comunitat Valenciana.
  
L'Ordre de 27 d'octubre de 1994, de la Conselleria d'Administració Pública, per la qual es desplega el decret citat, disposa que els membres del Consell Tècnic d'Heràldica seran nomenats per períodes de quatre anys, coincidents amb cada legislatura autonòmica.
  
L'article 4 de la citada ordre estableix que els òrgans competents procediran a designar als membres del Consell Tècnic d'Heràldica i Vexil·lologia Local i donaran trasllat de dites designacions al conseller de Justícia i Administracions Públiques, a efectes de la seua publicació.
  
Per tot això, i en virtut de la competència que m'atribueix la normativa vigent,
  
ORDENE
  
Acordar la publicació dels membres del Consell Tècnic d'Heràldica i Vexil·lologia Local de la Generalitat Valenciana, designats per Resolució d'aquesta Conselleria de Justícia i Administracions Públiques, de 3 de novembre de 1999; per acord del 2 de novembre de 1999, del Consell Valencià de Cultura; i per Resolució del director general d'Administració Territorial, de 2 de novembre de 1999.
  
President:
  
- El director general d'Administració territorial.
  
Vocals:
  
- Senyor Ramón Baldaquí Escandell, doctor en Història, professor titular del Departament d'Història Medieval i Moderna de la Universitat d'Alacant.
  
- Senyor Vicente Pons Alós, doctor en Història, professor titular del Departament d'Història de l'Antiguitat i de la Cultura Escrita de la Universitat de València.
  
- Senyor José Sánchez Adell, doctor en Història, expert en Heràldica i Vexil·lologia.
  
- Senyor Manuel Bas Carbonell, membre del Consell Valencià de Cultura.
  
Secretària:
  
- Sra. Júlia Campón Gonzalvo, nomenada pel president del Consell Tècnic d'Heràldica.
  
València, 18 de novembre de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ